 Waxaa hubaal ah in Madaxweyne Riyaale uu awoodi karaayey inuu ku tego goboladaasi safar nabadeed oo si xushmad iyo karamada Somaliland ku jirto loogu soo dhawayn lahaa goboladaasi, taasi oo ay si weyn ula socdaan dhamaan xubnaha ay khusayso hawshaasi ha noqdaan odayaal dhaqameedka, golaha guurtida, ama golaha Baarlamanka eh, balse taasi waa la gees maray, waxaanu madaxweyne Riyaale jeexay mugdi cusub oo coladeed oo la dhex geliyey bulshada reer Somaliland ee reer Sool iyo Somaliland ta kale, iyada oo dhegaha caalamkana la maqashiyey ceeb aan sal iyo raad toona lahayn. 